钦定古今图书集成/历象汇编/庶征典/第140卷 > 《管窥辑要》 > 周
## 钦定古今图书集成/历象汇编/庶征典/第140卷 > 《管窥辑要》 > 周

### 顷王三年长狄奔于鲁齐晋

按《春秋》不书。　按《汉书五行志》，文公十一年，“败狄于
咸。”《榖梁公羊传》曰：“长狄兄弟三人，一者之鲁，一者之

为大，可责者也。天戒若曰，不行礼义，大为夷狄之行，
将至危亡。其后三国皆有篡弑之祸，近下人伐上之
痾也。刘歆以为人变，属黄祥。一曰，属裸虫之孽。一曰：
天地之性人为贵，凡人为变，皆属皇极。下人伐，上之
痾云。京房《易传》曰：“君暴乱，疾有道，厥妖长狄入国。”又
曰：“丰其屋，下独苦，长狄生，世主虏。”

### 灵王 年宋有女子赤而毛

按《春秋》不书。　按《汉书五行志》，《左氏传》，“鲁襄公时，宋
有生女子赤而毛，弃之堤下。宋平公母共姬之御者
见而收之，因名曰弃。长而美好，纳之平公，生子曰佐。”
后宋臣伊戾谗太子痤而杀之。先是大夫华元出奔
晋，华弱奔鲁，华臣奔陈，华合比奔卫。刘向以为时则
火灾赤眚之明应也。京房《易传》曰：“尊卑不别，厥妖女
生赤毛。”

### 显王四十七年魏有女子化为丈夫

按《史记周本纪》，不载　　按《汉书五行志》，《史记》魏襄王
十三年，魏有女子化为丈夫。京房《易传》曰：“女子化为
丈夫，兹谓阴昌，贱人为王；丈夫化为女子，兹谓阴胜，
厥咎亡。一曰：男化为女宫，刑滥也；女化为男妇政行
也。”